'কয়েকটি দিন : ওয়াগনে' কবিতাটি প্রথম পড়ার সুযোগ পেয়েছি প্রথম আলোয়, শামসুর রাহমানের মৃত্যুর পরেই (হাতের কাছে পত্রিকাটি না থাকায় তারিখ জানানো যাচ্ছে না); যদ্দূর মনে পড়ছে, রেজাউল করিম সুমনের নাম ছাপা হয়েছিল যেভাবে সাধারণত চিঠিপত্র কলামে ছাপা হয়ে থাকে। বর্গীকরণের এও এক উদাহরণ। কবিতাটি তখনই খুব ভালো লেগেছিল, এখনও প'ড়ে ঠিক নতুন কবিতাপাঠেরই স্বাদ পেলাম আবার। রাহমানের বহু সফল জনজীবনঘনিষ্ঠ কবিতারই সহচর এ-কবিতা এবং দেখা যাচ্ছে, কবিসত্তাবিকাশের প্রথম পর্যায়েও তিনি এ-বিষয়ে সচেতন : কেবল আত্মরতিময়তায় [..]